**SOCIĀLO LIETU KOMITEJA**

SĒDES PROTOKOLS

**Nr. 8.**

2023. gada 28. marts.

Attālināta sēde

Sēde sasaukta un atklāta plkst.10:00.

**Sēdes vadītāja -** Sociālo lietu komitejas priekšsēdētāja Inese Jēkabsone.

**Protokolētāja –** sēžu sekretāre Jana Skrējāne.

**Sēdē piedalās:**

Dalībnieki ar balsstiesībām – Elīna Rasnace, Edgars Brigmanis, Indra Priede, Arnolds Keisters.

Pašvaldības darbinieki – Izpilddirektore Jolanta Jansone, Juridiskā atbalsta vadītājs Jānis Zvaigzne, auditore Viktorija Belova, nekustamo īpašumu speciāliste Liesma Gorelova, Ķekavas novada sociālā dienesta vadītāja Agnese Mence-Katkeviča, Bāriņtiesas priekšsēdētāja Sarma Trumpekoja, Izglītības procesu atbalsta vadītāja Vera Kļaviņa.

“Ķekavas sociālās aprūpes centrs” direktors Māris Barons.

Biedrības ABACUS pārstāves – Baiba Rugina, Dace Kārkliņa.

Citi deputāti – Juris Jerums, Andris Vītols.

**Darba kārtība**

1. Informatīvs - par telpu iznomāšanu Ķekavas sociālās aprūpes centrs pagrabstāvā;
2. PIEBALSOJAMAIS - Par Ķekavas novada pašvaldības iestādes “Ķekavas novada bāriņtiesa” nolikuma apstiprināšanu;
3. Par Dzīvojamās platības izīrēšanu Ivetai Kalniņai;
4. Par finanšu līdzekļu piešķiršanu biedrības “Latvijas savienība “Černobiļa”” atbalstam;
5. Informatīvs - Par kārtību pašvaldības atbalstam ēdināšanas pakalpojumiem daudzbērnu ģimenēm;
6. 7. Informatīvs - Pārskats par projekta "Veselības veicināšana un slimību profilakse Ķekavas novadā" īstenošanu 2022. gadā;
7. Informatīvs - Pašvaldības aģentūras "Ķekavas ambulance" 2022. gada darba plāna izpildes pārskats;
8. Par pašvaldības aģentūras “Ķekavas ambulance” pievienošanu pašvaldības aģentūrai “Ķekavas sociālās aprūpes centrs”.

*Inese Jēkabsone atklāj sēdi.*

**Darba kārtība**

*Par jautājumu ziņo Inese Jēkabsone, Viņa informē, ka iesniegusi priekšlikumu par darba kārtības papildināšanu ar vienu piebalsojamo jautājumu.*

*Jautājumu nav, debašu nav un* *I. Jēkabsone aicina balsot par iesniegto priekšlikumu.*

Priekšlikums no Ineses Jēkabsones -

*Iekļaut darba kārtībā PIEBALSOJAMO jautājumu Par Ķekavas novada pašvaldības iestādes “Ķekavas novada bāriņtiesa” nolikuma apstiprināšanu. Izskatīt to kā 3. jautājumu,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:** Atbalstīt priekšlikumu.

*Priekšlikums atbalstīts, darba kārtību sakārto atbilstoši tam, un I. Jēkabsone aicina balsot par papildināto darba kārtību.*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:**

Apstiprināt 2023. gada 28. marta Sociālo lietu komitejas sēdes darba kārtību.

**1. Informatīvs - par telpu iznomāšanu Ķekavas sociālās aprūpes centrs pagrabstāvā**

*(Jautājuma izskatīšana audio ierakstā sākas plkst.00:03:00)*

*Par jautājumu ziņo Māris Barons. Informē, ka ir saņemts iesniegums no biedrība ABACUS ar lūgumu izskatīt iespēju iznomāt telpas “Ķekavas sociālās aprūpes centrs” Gaismas ielā 19 k-8, Ķekava, Ķekavas novadā, pagrabstāvā.*

*Ziņojumu papildina Biedrības ABACUS pārstāves – Baiba Rugina, Dace Kārkliņa. Biedrības mērķis ir sniegt pakalpojumus bērniem, bērniem ar īpašām vajadzībām atbilstoši biedrības ABACUS darbības mērķiem.*

*Jautājumu atbilžu sadaļā izsakās - Inese Jēkabsone, Dace Kārkliņa, Baiba Rugina, Arnolds Keisters, Māris Barons.*

*Jautājumu vairāk nav, debašu nav un I. Jēkabsone aicina balsot par priekšlikumu..*

Priekšlikums no Ineses Jēkabsones -

*Atbalstīt telpu piešķiršanu pašvaldības aģentūras. "Ķekavas novada sociālais aprūpes centrs" pagrabstāvā biedrībai ABACUS, lai sniegtu pakalpojumus bērniem ar īpašām vajadzībām atbilstoši biedrības ABACUS darbības mērķiem. Sagatavot atbilstošu dokumentāciju izskatīšanai Īpašumu komitejā un Domes sēdē. Telpa nododama bezatlīdzības lietošanā,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:** Atbalstīt priekšlikumu.

**2. Par Ķekavas novada pašvaldības iestādes “Ķekavas novada bāriņtiesa” nolikuma apstiprināšanu**

*(Jautājuma izskatīšana audio ierakstā sākas plkst.00:23:25)*

*Par jautājumu ziņo Sarma Trumpekoja. Informē, ka ir izstrādāts jauns Ķekavas novada pašvaldības iestādes “Ķekavas novada bāriņtiesa” nolikums. Min pozīcijas, kurās tika veiktas izmaiņas kā arī kur tika veikti papildinajumi nolikumā.*

*Jautājumu atbilžu sadaļā izsakās - Inese Jēkabsone, Sarma Trumpekoja, Jānis Zvaigzne.*

*Jautājumu vairāk nav, debašu nav un I. Jēkabsone aicina balsot par lēmumprojektu.*

Par lēmuma projektu –

*Par Ķekavas novada pašvaldības iestādes “Ķekavas novada bāriņtiesa” nolikuma apstiprināšanu”,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:**

Atbalstīt lēmuma projektu un virzīt izskatīšanai Ķekavas novada domes sēdē.

Lēmuma projekts pielikumā Nr. 1.

**3. Par Dzīvojamās platības izīrēšanu I. K.**

*(Jautājuma izskatīšana audio ierakstā sākas plkst.00:31:50)*

*Par jautājumu ziņo Liesma Gorelova. Informē, ka ir sagatavots lēmumprojekts pamatojoties uz 2023.gada 17.marta iesniegumu par dzīvojamās telpas īres līguma pagarināšanu. Ķekavas novada pašvaldība un persona 2016.gada 1.martā ir noslēgušas dienesta dzīvokļa īres līgumu par dzīvokļa īri līdz 2022. gada 30. septembrim. Persona turpina lietot dzīvokli pēc īres līguma termiņa beigām, līdz ar ko faktiski turpina īres tiesiskās attiecības.*

*Jautājumu atbilžu sadaļā izsakās - Inese Jēkabsone, Liesma Gorelova.*

*Jautājumu vairāk nav, debašu nav un I. Jēkabsone aicina balsot par lēmumprojektu.*

Par lēmuma projektu –

 *“Par Dzīvojamās platības izīrēšanu I. K.”,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:**

Atbalstīt lēmuma projektu un virzīt izskatīšanai Ķekavas novada domes sēdē.

Lēmuma projekts pielikumā Nr. 2.

**4. Par finanšu līdzekļu piešķiršanu biedrības “Latvijas savienība “Černobiļa”” atbalstam**

*(Jautājuma izskatīšana audio ierakstā sākas plkst.00:37:37)*

*Par jautājumu ziņo Agnese Mence-Katkeviča. Informē, ka ir sagatavots lēmumprojekts pamatojoties uz biedrības “Latvijas savienība “Černobiļa””, 2023.gada 14.marta iesniegumu par finanšu līdzekļu piešķiršanu. 2023.gada 26. aprīlī aprit 37 gadi kopš notika pasaulē lielākā Černobiļas AES avārija. Glābšanas darbos no Latvijas piedalījās vairāk kā 6000 cilvēku, tajā skaitā no Ķekavas novada ap 30 cilvēkiem. Lielākā daļa pēc avārijas likvidēšanas darbiem ir kļuvuši par invalīdiem. Biedrības valde kopā ar Ķekavas novada Černobiļas AES avārijas seku likvidēšanas dalībniekiem 2023.gada 26.aprīlī plāno organizēt atceres pasākumu, kas būtu veltīts Černobiļas AES avārijas seku likvidēšanas 37.gadadienai. Biedrība plāno apmeklēt Gulbenes novada karavīru atdusas vietu Litenē un citas ievērojamas vietas Latvijā. Biedrība lūdz Ķekavas novada pašvaldībai rast iespēju piešķirt finansiālu atbalstu 1000,00 euro apmērā atceres pasākuma organizēšanai 2023.gada 26.aprīlī.*

*Jautājumu atbilžu sadaļā izsakās - Inese Jēkabsone, Agnese Mence - Katkeviča.*

*Jautājumu vairāk nav, debašu nav un I. Jēkabsone aicina balsot par lēmumprojektu.*

Par lēmuma projektu –

 *Par finanšu līdzekļu piešķiršanu biedrības “Latvijas savienība “Černobiļa” atbalstam,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:**

Atbalstīt lēmuma projektu un virzīt izskatīšanai Ķekavas novada domes sēdē.

Lēmuma projekts pielikumā Nr. 3.

**5. Informatīvs - Par kārtību pašvaldības atbalstam ēdināšanas pakalpojumiem daudzbērnu ģimenēm**

*(Jautājuma izskatīšana audio ierakstā sākas plkst.00:46:10)*

*Par jautājumu ziņo Vera Kļaviņa. Informē, ka ir saņemts iesniegums no privātpersonas ar lūgumu mainīt kārtību, kādā tiek piešķirts pašvaldības atbalsts ēdināšanas pakalpojumiem daudzbērnu ģimenēm, un attiecināt šo atbalstu arī uz tām daudzbērnu ģimenēm, kurās tikai vienam vecākam piešķirts daudzbērnu statuss.*

*Jautājumu atbilžu sadaļā izsakās - Inese Jēkabsone, Vera Kļaviņa.*

*Debašu sadaļā izsakās Arnolds Keisters.*

*Jautājumu vairāk nav, debašu nav un I. Jēkabsone aicina balsot par priekšlikumu.*

Priekšlikums no Ineses Jēkabsones –

*Atbalstīt atbildes vēstules nosūtīšanu iesniedzējai,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:** Atbalstīt priekšlikumu.

**6. Informatīvs - Pārskats par projekta "Veselības veicināšana un slimību profilakse Ķekavas novadā" īstenošanu 2022. gadā**

*(Jautājuma izskatīšana audio ierakstā sākas plkst.00:54:20)*

*Par jautājumu ziņo Juris Jerums. Informē, ka ir sagatavots pārskats par projekta "Veselības veicināšana un slimību profilakse Ķekavas novadā" īstenošanu 2022. gadā.*

*Jautājumu atbilžu sadaļā izsakās - Inese Jēkabsone, Juris Jerums, Andris Vītols.*

*Jautājumu vairāk nav, debašu nav un I. Jēkabsone aicina balsot par priekšlikumu.*

Priekšlikums no Ineses Jēkabsones -

*Pieņemt zināšanai,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:** Atbalstīt priekšlikumu.

**7. Informatīvs - Pašvaldības aģentūras "Ķekavas ambulance" 2022. gada darba plāna izpildes pārskats**

*(Jautājuma izskatīšana audio ierakstā sākas plkst.01:08:11)*

*Par jautājumu ziņo Juris Jerums. Informē, ka ir sagatavots pārskats par Pašvaldības aģentūras "Ķekavas ambulance" 2022. gada darba plāna izpildi.*

*Jautājumu atbilžu sadaļā izsakās - Juris Jerums, Inese Jēkabsone.*

*Jautājumu vairāk nav, debašu nav un I. Jēkabsone aicina balsot par priekšlikumu.*

Priekšlikums no Ineses Jēkabsones -

*Pieņemt zināšanai,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:** Atbalstīt priekšlikumu.

**Sēdē pārtraukums no plkst. 11:16 līdz plkst. 11:25.**

**8. Par pašvaldības aģentūras “Ķekavas ambulance” pievienošanu pašvaldības aģentūrai “Ķekavas sociālās aprūpes centrs”**

*(Jautājuma izskatīšana* *audio ierakstā sākas plkst.01:16:39)*

*Par jautājumu ziņo Andris Vītols. Šobrīd pašvaldībā veselības funkcijas ir uzticētas divām pašvaldības aģentūrām, kas rada funkciju pārklāšanos un dublēšanos, kā arī neveicina vienotas veselības stratēģiskā plāna izstrādi un realizāciju Ķekavas novada pašvaldības administratīvajā teritorijā. Lai nodrošinātu veselības jomas funkciju īstenošanu, jāveido organizatoriskā struktūra, kura būtu efektīva, koordinēta un novērstu funkciju dublēšanos, veidojot vienu iestādi (pievienojot pašvaldības aģentūru “Ķekavas ambulance” pašvaldības aģentūrai “Ķekavas sociālās aprūpes centrs”), kas būs atbildīga par veselības jomas koordināciju, tajā skaitā nodrošinot plānošanas dokumentu izstrādi. Pievienojot pašvaldības aģentūru “Ķekavas ambulance” pašvaldības aģentūrai “Ķekavas sociālās aprūpes centrs”, tiktu panākts lielāks ieguvums ar veselības jomu saistīto institūciju sadarbības īstenošanā un principa “Veselība visās politikās” ieviešanā un koordinēšanā.*

*Jautājumu atbilžu sadaļā izsakās - Inese Jēkabsone, Arnolds Keisters, Indra Priede, Andris Vītols, Viktorija Belova, Jolanta Jansone, Māris Barons, Elīna Rasnace.*

*Debašu sadaļā izsakās - Indra Priede, Elīna Rasnace, Inese Jēkabsone.*

*Juris Jerums lūdz fiksēt protokolā (audio ierakstā sākas plkst.01:52:55) – runājot par pašu procesu, pēc jautājuma uzņemtā skatīšanas tempa, un visām iepriekš notikušajām dīvainajām lietām, šis ir absolūti politisks jautājums, un šī ir vēršanās pret konkrētām iestādēm, un pret konkrētām personām. Ja, gadījumā, kādam no pašreizējās koalīcijas pārstāvjiem šī situācija liekas dīvaina, vai kaut kas ir neskaidrs, tad, varu apgalvot, ka tas notiek Jums aiz muguras, bet, diemžēt, ar Jūsu rokām.*

*Juris Jerums lūdz fiksēt protokolā (audio ierakstā sākas plkst.02:27:09) – Lora kvotas tiks pazaudētas, dēļ tā, ka ir liela neskaidrība par pašvaldības aģentūru pastāvēšanu, mediķi nenāks strādāt uz iestādi, kuras tuvākā nākotne nav zināma.*

*Jautājumu vairāk nav, debašu nav un I. Jēkabsone aicina uzsākt balsošanas procedūru.*

1. Priekšlikums no Arnolda Keistera -

*Atlikt jautājuma izskatīšanu, veikt sabiedrības viedokļa noskaidrošanu, vai Ķekavas ambulance un Ķekavas sociālās aprūpes centrs ir apvienojami vai saglabājami kā atsevišķas iestādes,*

**Atklāti balsojot** ar 2 balsīm "Par" (Arnolds Keisters, Indra Priede), "Pret" – 1 (Elīna Rasnace), "Atturas" – 2 (Edgars Brigmanis, Inese Jēkabsone),

**Sociālo lietu komiteja nolemj:** Noraidīt priekšlikumu.

1. Priekšlikums no Arnolda Keistera -

*Atlikt jautājuma izskatīšanu, lai noskaidrotu veselības aprūpes stūrakmeņa - Ģimenes ārstu viedokļa noskaidrošanu par vēlamo veselības organizācijas kārtību Ķekavas novadā,*

**Atklāti balsojot** ar 2 balsīm "Par" (Arnolds Keisters, Indra Priede), "Pret" – 1 (Elīna Rasnace), "Atturas" – 2 (Edgars Brigmanis, Inese Jēkabsone),

**Sociālo lietu komiteja nolemj:** Noraidīt priekšlikumu.

*Par balsojumu izsakās Inese Jēkabsone – atturējos no balsojuma, jo neesmu Pret viedokļa noskaidrošanu, es esmu Pret atlikšanu.*

*Par balsojumu izsakās Arnolds Keisters – es balsoju par, ar domu, ka manu ideju priekšlikuma formātā, varētu skatīt arī citās komitejās, lai būtu šī sabiedrības iesaiste.*

*Par balsojumu izsakās Elīna Rasnace - es arī neesmu pret sabiedrības viedokļa noskaidrošanu, bet man ir iebildumi par priekšlikuma formulējumu.*

1. Priekšlikums no Ineses Jēkabsones -

*Lēmumprojekta Lemjošās daļas 3.3. punktu izteikt sekojošā redakcijā: Līdz 2023. gada 1. jūlijam sadarbībā ar pašvaldības aģentūrām “Ķekavas ambulance“ un "Ķekavas sociālās aprūpes centrs”, sagatavot aģentūru "Ķekavas ambulance" un "Ķekavas novada sociālās aprūpes centrs " apvienošanas plānu, apvienotās iestādes struktūru un iesniegt izskatīšanai domes sēdē,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:** Atbalstīt priekšlikumu.

1. Priekšlikums no Ineses Jēkabsones -

*Lemjošās daļas 3.2. punktu izteikt sekojošā redakcijā : 3.2. līdz 2024.gada 1. martam*

 *sagatavot Ķekavas novada pašvaldības aģentūras “Ķekavas ambulance” slēguma bilanci pēc stāvokļa uz 2024.gada 1.janvāri,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:** Atbalstīt priekšlikumu.

1. Priekšlikums no Ineses Jēkabsones -

*Lēmumprojekta Konstatācijas daļas 3. punktā un Lemjošās daļas 1. ,2. un 3.1. punktā 2023. gada 1. jūliju aizstāt ar 2024. gada 1. janvāri,*

**Atklāti balsojot** ar 5 balsīm "Par" (Arnolds Keisters, Edgars Brigmanis, Elīna Rasnace, Indra Priede, Inese Jēkabsone), "Pret" – nav, "Atturas" – nav,

**Sociālo lietu komiteja nolemj:** Atbalstīt priekšlikumu.

Par lēmuma projektu –

*Par pašvaldības aģentūras “Ķekavas ambulance” pievienošanu pašvaldības aģentūrai “Ķekavas sociālās aprūpes centrs”,*

**Atklāti balsojot** ar 3 balsīm "Par" (Edgars Brigmanis, Elīna Rasnace, Inese Jēkabsone), "Pret" – nav, "Atturas" – 2 (Arnolds Keisters, Indra Priede),

**Sociālo lietu komiteja nolemj:**

Atbalstīt lēmuma projektu un virzīt izskatīšanai Ķekavas novada domes sēdē.

Lēmuma projekts pielikumā Nr. 4.

Saskaņā ar Informācijas atklātības likuma 5.panta otrās daļas 4.punktu, šajā protokolā norādītie personas dati ir ierobežotas pieejamības informācija.

Sēdi slēdz plkst.12:57

Komitejas priekšsēdētājs: (1PARAKSTS) Inese Jēkabsone

Sēdes protokolētāja: (2PARAKSTS) Jana Skrējāne

1-2 ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.